
2025-09-11
	DĖL TIEKĖJŲ PAKLAUSIMŲ


Alytaus profesinio rengimo centras, pateikia atsakymus į tiekėjų paklausimus, dėl „vaizdo stebėjimo sistema; praėjimo į pastatus kontrolė; vape (elektroninių cigarečių ir garintuvų dūmai – toliau vape) dūmų jutikliai" pirkimo.
1 klausimas. 

„dėl BDAR reikalavimų ir duomenų tvarkymo):

Pirkimo sąlygose nurodyta, kad tiekėjas turi pateikti gamintojo pasirašytą deklaraciją, jog siūlomi įrenginiai neperduoda, nesaugo ir neapdoroja duomenų už ES/EEE ribų.

Prašytume patikslinti:

Kokius konkrečius duomenis pagal pirkimo sąlygas turima omenyje, kad jie neturi būti perduodami už ES/EEE ribų?

Informuojame, kad:

Jokių duomenų iš kamerų ar kitų įrenginių gamintojas nerenka.

Visi duomenys būtų kaupiami į vaizdo įrašymo įrenginį, kuris būtų patalpintas perkančiosios organizacijos serverinėje. Prieigą prie įrašymo įrenginio turėtų tik perkančiosios organizacijos įgalioti asmenys. Gamintojas neturės nei fizinės, nei nuotolinės prieigos prie įrenginio ar duomenų.

Atsižvelgiant į tai, prašytume patikslinti, ar tokiu atveju būtų galima pateikti tiekėjo deklaraciją, patvirtinančią duomenų nepersidavimą už ES/EEE ribų, vietoje gamintojo pasirašyto rašto?“.
1 atsakymas.

Pirkimo sąlygose nurodytu reikalavimu siekiama užtikrinti, kad su vaizdo stebėjimo sistema susiję asmens duomenys (vaizdo įrašai bei jų metaduomenys) nebūtų perduodami, kaupiami ar apdorojami už ES/EEE ribų. Šis reikalavimas yra taikomas siekiant užkirsti kelią situacijoms, kai gamintojo įranga ar programinė įranga galėtų turėti techninį funkcionalumą perduoti duomenis gamintojo serveriams ar trečiosioms šalims (pvz., per debesų paslaugas ar nuotolinio valdymo funkcijas). Todėl reikalaujama gamintojo pasirašytos deklaracijos, nes tik gamintojas gali oficialiai patvirtinti, kad jo įranga ir programinė įranga nesuteikia galimybės perduoti duomenų už ES/EEE ribų ir neturi nuotolinės prieigos funkcijų. Tiekėjo deklaracija šiuo atveju nelaikoma pakankama, nes ji neeliminuotų rizikos dėl gamintojo numatytų ar potencialiai galimų nuotolinių prisijungimo ar duomenų perdavimo galimybių.

2. klausimas.
„(dėl tinklo įrengimo):

Pirkimo sąlygose nurodyta, kad vaizdo stebėjimo įranga negali būti prijungta prie įstaigos vidinio (WiFi ar Ethernet) tinklo.

Prašytume patikslinti:

Ar tiekėjas turi įrengti visiškai atskirą, izoliuotą tinklą vaizdo stebėjimo sistemai, nepriklausomą nuo įstaigos vidaus IT tinklo?

Taip pat prašytume nurodyti, kaip šiuo metu yra prijungta esama vaizdo stebėjimo įranga?

Pagal pirkimo sąlygas nurodyta, kad

Vaizdo stebėjimo kameros prijungiamos prie perkančiosios organizacijos turimų Hikvision įrašymo įrenginių šiuose adresuose:

A. Jonyno g. 12A, Alytus (mokomasis korpusas 1198-2001-2024) – 2 vnt.

J. Basanavičiaus g. 1, Varėna (mokykla 3897-5000-5011) – 1 vnt.

Vaizdo stebėjimo kameros taip pat jungiamos prie Avtech įrašymo įrenginių adresais:

Putinų g. 40, Alytus (mokykla 1198-1006-5015) – 1 kamera.

Putinų g. 40, Alytus (neįgaliųjų korpusas 1196-5002-3024) – 1 kamera.

Tuo tarpu tiekėjo siūloma vaizdo stebėjimo sistema (įrašymo įrenginys, kietasis diskas, vaizdo stebėjimo kamera, komutatoriai bei spinta/dėžutė) būtų montuojama adresu: A. Sakalausko g. 10, Alytus (mokomasis korpusas 4400-1239-2640).

Atkreipiame dėmesį, kad toks reikalavimas atrodo nelogiškas ir prieštaraujantis praktikai, nes pagal pirkimo sąlygas vaizdo stebėjimo kameros yra jungiamos prie perkančiosios organizacijos turimų įrašymo įrenginių (Hikvision ir Avtech), kurie, labai tikėtina, šiuo metu veikia per įstaigos vidinį tinklą.

Prašytume paaiškinti:

Jei esamos kameros yra prijungtos prie vidaus tinklo (kaip dažniausiai būna tokio tipo sistemose), kodėl naujai įrangai taikomas papildomas reikalavimas nesijungti prie to paties tinklo?

Taip pat norėtume atkreipti dėmesį į prieštaravimą kitoje pirkimo sąlygų dalyje, kurioje nurodomoas reikalavimas, jog įranga negali būti pagaminta ir / ar tiekiama iš Lietuvos Respublikos viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.

Šiuo atveju:

Pati perkančioji organizacija naudoja įrašymo įrenginius, pagamintus būtent tų šalių gamintojų (pvz., Hikvision), kurie priskiriami prie tiekėjų iš „nedraugiškų“ šalių pagal nacionalinius ar ES reikalavimus.

Todėl kyla pagrįstas klausimas:

Ar šiuo atveju nėra taikomi dvigubi standartai, kai iš tiekėjų reikalaujama užtikrinti įrangos kilmę ir saugumą, tačiau pati perkančioji organizacija naudoja ir ketina toliau naudoti įrangą, kuri neatitinka tokių reikalavimų?“.

2 atsakymas.

Tiekėjas turi įrengti visiškai atskirą, izoliuotą tinklą vaizdo stebėjimo sistemai, nepriklausomą nuo įstaigos vidaus IT tinklo. 

Šiuo metu vaizdo stebėjimo sistema yra prijungta atskirai nuo įstaigos vidinio tinklo. 

Esamos kameros nėra prijungtos prie vidinio tinklo. 

Perkančiosios organizacijos turima įranga buvo įsigyta iki Lietuvos Respublikos viešųjų pirkimų įstatymo 92 straipsnio 15 dalies įsigaliojimo.

Sukurta, įdiegta ir veikia kokybės vadybos sistema, atitinkanti LST EN ISO 9001:2015 standarto reikalavimus.

